  Виталий Пронин Шарканысь удмурт Тол бабай та нуналъёсы вуылӥз ӟуч Тол бубалэн Великий Устюг городэ интыяськем резиденцияз - таиз ӧтчаськиз вордскем нуналзэ пусъён пумысен. Асьме бабаймылэн кузьымез аспӧртэм вал: Шаркан ёросысь выль юртэзлэн макетэз.Великий Устюг городэ люкаськылӥзы мукет улосъёсысь но Тол бабайёс. Куспазы соос гира ӝуткаса, бызьылыса, кырӟаса-вераса ӵошатскизы. Сочиын ортчоно Олимпиадалы. Табере Тол бабайёс дасесь: Сочие вуттозы мугорез кыдатэмзылы сӥзем видеороликъёссэс. Великий Устюге люкаськем бубаос дэмен ӝуатӥзы туэ понна нырысетӥ вож кызэз. Нош асьмелэнзэ удмурт Тол бабай ӝуатоз 17-тӥ декабре. Ӵапак соку Шаркан палъёсы куное вуылоз ӟучез Тол буба.Наталья Седова Туспуктэм: sharkanmuseum.ru Теги: ВеликийУстюг ТолБабай  